Document ID: 31999R1453

31999R1453
L 167/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1453/1999 НА КОМИСИЯТА
от 1 юли 1999 година
за изменение на Регламент (ЕИО) № 2692/89 за определяне на подробни правила за износа на ориз за Реюнион по отношение на валидността на документ за субсидия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3072/95 на Съвета от 22 декември 1995 относно общата организация на пазара на ориз (1), последно изменен с Регламент (ЕО) № 2072/98 (2), и по-специално член 10, параграф 3 от него,
(1)
като има предвид, че член 13, параграф 8 от Регламент (ЕИО) № 2692/89 на Комисията (3) постановява, че документът за субсидия е валиден от датата на неговото издаване, съгласно член 21, параграф 1 от Регламент (ЕИО) № 3719/88 на Комисията (4), последно изменен с Регламент (ЕО) № 1127/1999 (5), до края на втория месец, следващ тази дата;
(2)
като има предвид, че приложение II към Регламент (ЕО) № 1162/95 (6), последно изменен с Регламент (ЕО) № 444/98 на Комисията (7) постановява, че лицензиите за износ са валидни от датата на издаването им, определена в член 21, параграф 1 от Регламент (ЕИО) № 3719/88 до края на четвъртия месец, считано от тази дата; като има предвид, че периодите на валидност на двата документа следва да бъдат хармонизирани, като бъде продължен срокът на валидност на документ за субсидия за износ в Реюнион до четири месеца;
(3)
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 13, параграф 8 от Регламент (ЕИО) № 2692/89 се заменя със следното:
„8. Документът за субсидия е валиден от датата на издаването му, определна в член 21, параграф 1 от Регламент (ЕИО) № 3719/88 до края на четвъртия месец, считано от тази дата.“
Член 2
Настоящият регламент влиза в сила в деня, следващ деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юли 1999 година.

Labels: 3
12
18
17